กลับมาถึงไทยแล้ว รองนักฉก
รมช.ยืนยันชัด ตั้งกก.สอบแน่ ข้อเท็จจริงวินัย,รองอธิบดีมือฉกภาพเดินทางจากญี่ปุ่น กลับไทยแล้ว ขณะที่ต้นสังกัดกระทรวงพาณิชย์ อ้างยังติดต่อไม่ได้ แต่ยืนยันตั้งคณะกรรมการสอบข้อเท็จจริงและสอบวินัยแน่ แม้อาจจะชิงลาออก เพราะเป็นหน้าที่ ไม่ทำไม่ได้ ส่วนจะผิดวินัยขั้นไหน รอความจริงจากปากเจ้าตัวเอง แต่ ศรีสุวรรณ ร่อนแถลงการณ์ จี้พาณิชย์เด้งรองอธิบดีทันที ไม่ต้องรอ เพื่อสร้างมาตรฐานทางวินัยและจริยธรรมของข้าราชการไทย,ความคืบหน้ากรณีนายสุภัฒ สงวนดีกุล รองอธิบดีกรมทรัพย์สินทางปัญญา กระทรวงพาณิชย์ ก่อเหตุฉกภาพวาดในโรงแรมที่พักในประเทศญี่ปุ่น ซึ่งล่าสุดตำรวจได้ปล่อยนายสุภัฒแล้ว เนื่องจากทางโรงแรมยอมความและมีกำหนดเดินทางกลับประเทศ ไทยในวันที่ 28 ม.ค.,ต่อมาผู้สื่อข่าวได้รับการเปิดเผยจากนายสนธิรัตน์ สนธิจิรวงศ์ รมช.พาณิชย์ กล่าวว่า จนถึง ขณะนี้กระทรวงพาณิชย์ไม่สามารถติดต่อนายสุภัฒได้ แม้จะได้รับการปล่อยตัว และมีข่าวว่าเดินทางกลับเมืองไทย เนื่องจากนายสุภัฒไม่ยอมรับโทรศัพท์จากใครทั้งสิ้น แม้กระทั่งปลัดกระทรวงพาณิชย์ หรืออธิบดีกรมทรัพย์สินทางปัญญา อย่างไรก็ตาม เมื่อ เดินทางกลับถึงไทยแล้ว กระทรวงพาณิชย์จะตั้งคณะ กรรมการตรวจสอบข้อเท็จจริง และสอบวินัยตามขั้นตอนของระเบียบข้าราชการพลเรือน เพราะเป็นหน้าที่ที่ต้องดำเนินการ ไม่ทำไม่ได้ เมื่อสอบสวนได้ข้อเท็จจริงแล้ว จึงจะสามารถลงโทษทางวินัยได้,การจะกำหนดบทลงโทษทางวินัยได้ ต้องขึ้นอยู่กับข้อเท็จจริง ที่คณะกรรมการได้รับจากรองอธิบดี ซึ่งยังไม่รู้ว่าจะมีโทษสถานใด แต่ตามระเบียบข้าราชการ โทษทางวินัยจะมีตั้งแต่สถานเบาไปหาสถานหนัก เช่น ภาคทัณฑ์ ตัดเงินเดือน ปลดออก และให้ออก แต่ถ้ารองอธิบดีลาออกจากราชการจริงตามที่มีกระแสข่าว กระทรวงฯก็ยังต้องตั้งคณะกรรมการสอบวินัยอยู่ดี เพราะเป็นการกระทำในระหว่างที่ยังรับราชการอยู่ นายสนธิรัตน์กล่าว, ,ผู้สื่อข่าวรายงานว่า โทษทางวินัยตาม พ.ร.บ.ระเบียบข้าราชการพลเรือน พ.ศ.2551 มี 5 สถานคือ ภาคทัณฑ์ ตัดเงินเดือน และลดเงินเดือน ซึ่งเป็นการกระทำผิดวินัยเล็กน้อย ส่วนความผิดวินัยร้ายแรง มี 2 สถานคือ ปลดออก เป็นการลงโทษให้พ้นจากราชการ โดยได้รับบำเหน็จบำนาญเสมือนผู้นั้นลาออกจากราชการ และไล่ออก เป็นการลงโทษให้พ้นจากราชการโดยไม่ได้รับบำเหน็จบำนาญ,ขณะที่วันเดียวกัน นายศรีสุวรรณ จรรยา เลขาธิการสมาคมองค์การพิทักษ์รัฐธรรมนูญไทย กล่าวว่า สมาคมฯออกแถลงการณ์ เรียกร้องให้กระทรวงพาณิชย์ปลดรองอธิบดีกรมทรัพย์สินทางปัญญาโดยทันที เพื่อสร้างมาตรฐานทางวินัยและจริยธรรมของข้าราชการไทย เพราะการที่นายสุภัฒ สงวนดีกุล รองอธิบดีกรมทรัพย์สินทางปัญญา ลักทรัพย์ภาพวาดในโรงแรมที่พักในประเทศญี่ปุ่น เป็นที่น่าอับอายของสาธารณชน อันสะท้อนภาพลักษณ์ที่ตกต่ำของข้าราชการไทย แม้การกระทำดังกล่าว จะมีการยอมความ แต่ก่อให้เกิดผลในทางภาพลักษณ์ ต่อคนไทย ทางการไทยไม่ควรยุติเรื่องดังกล่าว เพราะ นอกจากเป็นความผิดฐานลักทรัพย์แล้ว ยังมีความผิดทางวินัย เป็นหน้าที่ของนายกฯหรือรองนายกฯที่นายกฯมอบหมาย ในฐานะประธานคณะกรรมการข้าราชการพลเรือน ต้องเร่งดำเนินการสอบสวนเอาผิด รมว.พาณิชย์ต้องเอาผิดทางวินัยร้ายแรง และสั่งให้ออกจากราชการโดยทันที เพราะความผิดมีรูปธรรมชัดเจน จากการรับสารภาพ การชดใช้ค่าภาพและการจ่ายค่าปรับในประเทศญี่ปุ่น รวมทั้งยกเลิกบำนาญและสวัสดิการทั้งปวงเพื่อสร้างมาตรฐานไม่ให้เป็นเยี่ยงอย่าง แต่ถ้าไม่มีการดำเนินการใดๆ สมาคมฯจะถือว่าเป็นการละเว้นการปฏิบัติหน้าที่ตามที่กฎหมายกำหนด จะใช้สิทธิทางกฎหมายดำเนิน การเอากับผู้ที่เกี่ยวข้องต่อไปทันที,ทั้งนี้ มีรายงานว่า นายสุภัฒเดินทางออกจากโอซากา ประเทศญี่ปุ่น ด้วยสายการบินไทย เที่ยวบินที่ทีจี 673 มาตั้งแต่ช่วงเย็นวันที่ 28 ม.ค. (ตามเวลา ท้องถิ่น) มาถึงสนามบินนานาชาติสุวรรณภูมิ ในเวลาประมาณ 22.00 น.วันเดียวกัน,ต่อมาเมื่อเวลา 21.00 น. ที่อาคารผู้โดยสารขาเข้าระหว่างประเทศ ชั้น 2 สนามบินนานาชาติสุวรรณภูมิ บรรดาผู้สื่อข่าวแขนงต่างๆจำนวนมาก มาดักรอนายสุภัฒ สงวนดีกุล รองอธิบดีกรมทรัพย์สินทางปัญญา ซึ่งเครื่องลงจอดเมื่อเวลา 21.25 น. แต่รอนานเกือบชั่วโมงยังไม่เห็นนายสุภัฒเดินออกมา ทางช่องทางผู้โดยสารขาเข้า จากการตรวจสอบกับเจ้าหน้าที่นายหนึ่ง ทราบว่านายสุภัฒได้ประสานเจ้าหน้าที่ ขอออกทางช่องทางวีไอพี โดยไม่มีผู้ติดตาม และผ่านพิธีการเข้าเมือง เดินทางออกจากสนามบินฯ ตั้งแต่เวลาประมาณ 21.45 น.แล้ว
รองอธิบดีมือฉกภาพเดินทางจากญี่ปุ่น กลับไทยแล้ว ขณะที่ต้นสังกัดกระทรวงพาณิชย์ อ้างยังติดต่อไม่ได้ แต่ยืนยันตั้งคณะกรรมการสอบข้อเท็จจริงและสอบวินัยแน่ แม้อาจจะชิงลาออก เพราะเป็นหน้าที่ ไม่ทำไม่ได้ ส่วนจะผิดวินัยขั้นไหน รอความ
ขโมยภาพวาดในโรงแรม,ญี่ปุ่น,สุภัฒ สงวนดีกุล,กรมทรัพย์สินทางปัญญา,สนธิรัตน์ สนธิจิรวงศ์